Annex del protocol de bases de 16 d'abril de 1991
Acord de col·laboració, de 2 d'abril de 1993, en matèria de normalització lingüística entre el Consell General del Poder Judicial i la Generalitat de Catalunya, modificat parcialment per l'Acord de 28 de novembre de 2000
A Barcelona, el dia dos d'abril de mil nou-cents noranta-tres, l'Excm.
Juan Antonio Xiol Ríos, en representació del Consell General del Poder Judicial, i l'Hble.
Antoni Isac Aguilar, en representació de la Generalitat de Catalunya.
De conformitat amb el que disposa el Protocol de bases per a acords de cooperació en matèria d'Administració de justícia entre el Consell General del Poder Judicial i la Generalitat de Catalunya, signat a Barcelona el 16 d'abril de 1991, a la clàusula primera del qual les parts manifesten el propòsit d'aconseguir l'adequada efectivitat de l'ús del català com a llengua pròpia de la Comunitat Autònoma, oficial, en el seu àmbit territorial, juntament amb el castellà com a llengua oficial, en el seu àmbit territorial, juntament amb el castellà com a llengua oficial de l'Estat, en els tribunals de justícia, en els termes previstos per l'article 231 de la Llei orgànica del poder judicial, removent els obstacles que puguin dificultar-ne el compliment, i també de conformitat amb la resta del marc legal vigent i les interpretacions que ha fet el Tribunal Constitucional principalment a la Sentència 56/1990, de 29 de març.
Primer.Dur a terme totes les actuacions que resultin adequades per aconseguir la plena i total normalització lingüística en l'àmbit de l'Administració de justícia a Catalunya i, per tant, que facilitin la utilització del català, d'acord amb el que s'estableix legalment, en les demandes, instàncies, denúncies, querelles i en tota classe d'escrits processals, com també en les resolucions judicials, i també la seva utilització en el procés oral per les parts litigants, els lletrats, els testimonis i perits, i n'estableixin la plena validesa d'acord amb el que disposa l'article 231 de la Llei orgànica del poder judicial.
Segon.El Consell General del Poder Judicial i el Tribunal Superior de Justícia de Catalunya assumeixen l'obligació d'impulsar, en l'àmbit de les seves respectives competències i amb les mesures necessàries que tinguin a l'abast, la utilització dels serveis que la Generalitat de Catalunya ofereix en aquest Acord de col•laboració.
Tercer.La Generalitat de Catalunya assumeix el compromís d'oferir els serveis necessaris que tingui a l'abast en matèria d'assessorament en llengua catalana i planificació lingüística en l'àmbit de l'Administració de justícia.
Igualment, ofereix la col•laboració d'institucions especialitzades per a tot el que faci referència a qüestions de terminologia i lèxic jurídic en català i la seva equivalència en castellà.
Quart.Amb la finalitat esmentada, la Generalitat de Catalunya procedirà a: a) l'elaboració, publicació i difusió d'impresos, formularis i models de tot tipus de documents processals en llengua catalana, seguint les instruccions de la Comissió mixta de seguiment prevista en el pacte sisè d'aquest Acord; b) l'organització periòdica de cursos gratuïts de català, col•loquial i jurídic, per al personal al servei de l'Administració de justícia, que es faran d'acord amb el Ministeri de Justícia i amb l'acord previ dels òrgans jurisdiccionals de què depengui el personal assistent a aquests cursos en tot allò que afectin l'horari laboral.
Cinquè.[redactat segons l'Acord de 28 de novembre de 2000].
Es distribueixen pels jutjats de Catalunya cinc equips de dinamitzadors lingüístics agrupats per demarcacions territorials.
Les funcions d'aquests dinamitzadors són les següents: assessorar els funcionaris en qüestions lingüístiques, elaborar documentació judicial, organitzar i informar sobre l'organització de cursos de català i impulsar l'ús del català, escrit i oral, en totes les oficines judicials de Catalunya.
Per al seguiment de l'execució dels acords anteriors per a l'estudi de les noves actuacions en l'àrea a què fa referència aquest Acord, es modifica la composició de la Comissió, que queda integrada per les següents persones:
-El titular del Departament de Justícia de la Generalitat de Catalunya.
-Els vocals del Consell General del Poder Judicial adscrits a Catalunya, els quals hauran d'actuar de forma col•legiada i hauran d'alternar entre ells la presidència, quan correspongui, seguint l'ordre de prelació que regeix en el Consell General del Poder Judicial.
Aquests dos membres hauran d'exercir alternativament les funcions de president de la Comissió per períodes semestrals.
-El/la president/a del Tribunal Superior de Justícia de Catalunya.
-Els/les presidents/es de les audiències provincials de Barcelona, Girona, Lleida i Tarragona. -El/la fiscal en cap de!
Tribunal Superior de Justícia de Catalunya.
-El/la president/a del Consell dels Il•lustres Col•legis d'Advocats de Catalunya.
-El/la president/a de la Comissió de Normalització Lingüística del Consell dels Il•lustres Col•legis d'Advocats de Catalunya.
-El/la president/a del Consell de Col•legis de Procuradors dels Tribunals de Catalunya. -El/la president/a del Col•legi de Notaris de Catalunya.
-El/la president/a del Col•legi de Registradors de la Propietat i Mercantils.
El/la secretari/ària general del Departament de Justícia.
-El/la director/a general de Relacions amb l'Administració de Justícia.
-El/la directora/a general de Política Lingüística i president/a del Consorci per a la Normalització Lingüística.
-El/la cap del Servei de Programes i Suport Judicial, que haurà d'actuar corn a secretari/ària.
La Comissió es reunirà trimestralment.
Es creen les subcomissions territorials de Barcelona Ciutat, Barcelona Comarques, Girona, Lleida i Tarragona.
Les subcomissions estaran formades pels següents membres:
1.El/la president/a de l'Audiència Provincial corresponent o magistrat/ada en qui delegui.
2.Un/a degà/ana d'un partit judicial de la demarcació, a proposta del president del Tribunal Superior de Justícia de Catalunya.
En el cas de Barcelona, la representació a la Subcomissió de Barcelona Ciutat correspon al degà/ana més, sí s'escau, un/a degà/ana delegat/ada a proposta del primer, i a la de Barcelona Comarques sempre el/la president/a de l'Audiència Provincial més un/a degà/ana.
3.El/la delegat/ada del Departament de Justícia de la demarcació, que haurà de convocar les reunions.
5.Un/a representant dels col•legis d'advocats designat/ada de comú acord per tots els degans corresponents.
6.Un/a representant dels col•legis de procuradors designat/ada de comú acord per tots els degans corresponents.
7.El/la coordinador/a territorial del Pla de Normalització Lingüística de l'àmbit judicial del Departament de Justícia, que haurà d'actuar com a secretari/ària.
La representant del Consorci par la Normalització Lingüística designat/ada pel seu president.
10.Un/a representant del Col•legi de Registradors.
11.Un/a dels vocals del Consell General de Poder Judicial o persona en qui delegui.
Les subcomissions territorials s'hauran de reunir trimestralment.
La seva funció consisteix a coordinar actuacions conjuntes en l'àmbit jurídic i judicial de la demarcació corresponent i elevar-les a la Comissió de seguiment, sempre que ho considerin oportú.
Setè.El finançament de les activitats previstes en aquest Acord serà assumit per la Generalitat de Catalunya.
Vuitè.Aquest Acord s'entendrà prorrogat per períodes anuals i es podrà extingir en qualsevol moment per denúncia d'una de les parts comunicada a l'altra amb tres mesos d'antelació.
Primera.El Consell General del Poder Judicial considera que l'elaboració, publicació i difusió d'impresos, formularis i models de tot tipus de documents processals en llengua catalana a què es refereix el punt quart del text del Conveni s'entén sense perjudici de l'obligació de la Generalitat de Catalunya, dins de la seva competència per a la provisió de mitjans materials a l'Administració de justícia, de garantir que les expressades elaboració, publicació i difusió es produeixin en condicions d'igualtat respecte dels impresos, formularis i models en llengua castellana.
Segona.El Consell General del Poder Judicial considera que la designació d'alguns jutjats de Catalunya de comú acord per la Sala de Govern del Tribunal Superior de Justícia de Catalunya i el Departament de Justícia de la Generalitat a què es refereix el punt cinquè, paràgraf primer, del text del Conveni s'ha de fer de manera objectiva i de manera que no comporti cap discriminació per raó de llengua respecte d'altres jutjats o òrgans jurisdiccionals.
Tercera.El Consell General del Poder Judicial considera que els acords de la Comissió de seguiment a què es refereix el punt cinquè, paràgraf segon, del text del conveni tenen el caràcter de propostes per a l'òrgan a qui correspongui executar, de conformitat amb el que preveu el punt sisè del text del Conveni.
Quarta.La signatura d'aquest Conveni per part del Consell General del Poder Judicial s'entén condicionada a les interpretacions que resulten de les anteriors clàusules addicionals.
I, en prova de conformitat, se'n signen quatre exemplars, dos en llengua catalana i dos en llengua castellana, en el lloc i la data assenyalats al principi.